Nú ætti að kjósa í Reykjavík

Það er satt að segja undarlegt að ekki skuli vera gert ráð fyrir því í lögum hvernig bregðast skuli við stjórnarkreppu í sveitarstjórn. Lög gera ráð fyrir því að hægt sé að rjúfa þing og boða til kosninga - en sveitarstjórnir eru njörvaðar niður til fjögurra ára hvað sem tautar og raular.

Þessi fáránlega atburðarás í Reykjavík er talandi dæmi um þörfina á því að breyta lögum í þágu lýðræðisins. Nú ætti auðvitað að kjósa aftur í borginni og koma þar á starfhæfum meirihluta sem hefur skýrt umboð. Eins og sakir standa fer lítið fyrir umboði þeirra stjórnmálaafla sem þessa stundina engjast um eins og maðkar í valdaþrónni, meira eða minna rúnir trausti almennings ef marka má skoðanakannanir.

Svo er það málfarið á vitleysunni allri - það er orðið eins og vitleysan sjálf: Hvað er það að "ná ákvörðunum upp úr átakamiðuðu ferli"?? Og hvenær varð "endastaður" einhver staður?

Þetta er orðin ein hringavitleysa - bæði atburðarásin og umræðan.

Fyrri ummæli:
Ólína það átti að kjósa strax og fyrsta hallarbyltingin átti sér stað, því með frammsókn og !!!! (hvað sem á að kalla það framboð núna) í oddaaðstöðu þá verður enginn söðugleiki í Reykjavík, nema auðvitað Samfylkingin og Sjálfstæðisflokkurinn kæmu sér saman um að stjórna borginni.

Það er til háborinnar skammar hvernig sjálfstæðislfokkurinn hagar sér. Hóraríið á framsóknarflokknum er ekki geðslegt heldur.

||

Hlustaðu á Spegilsviðtal frá í gærkvöldi í tónspilaranum hjá mér merkt: Spegillinn - Grétar Þór Eyþórsson, prófessor í stjórnmálafræði um möguleika á að efna til nýrra sveitarstjórnarkosninga.

Hann sér ekki að það sé bannað í lögunum en varpar boltanum til umsagnar lögfræðinga.

Grétar óttast að það gæti orðið til þess að menn færu að umgangast þennan möguleika af léttúð - en ég held að það gæti alveg eins orðið til þess að menn færu að umgangast valdið - og kjósendur - af meiri virðingu.

||

Sammála þér og kommentinu hennar Láru Hönnu.

||

það sem er til skammar er þegar stjórnmálaflokkar neita að starfa með öðrum flokki - eins og samfylkingin og vinstri græn hafa gert gagnvart sjálfstæðisflokki - við reykvíkingar eigum heimtingu á að ALLIR flokkarnir sýni ábyrgð og ef flokkarnir bera einhvern vott af virðingu fyrir okkur íbúum í reykjavík þá myndu samfylking, sjálfstæðisflokkur og vinstri græn mynda meirihluta og fara að VINNA Í ÞÁGU BORGARBÚA OG HÆTTA FLOKKA- OG PERSÓNULEGU FRAMAPOTI

||

Já það ætti að kjósa, þvílík endaleysa.

Ólína, viltu fara inn á síðuna mína og senda áróðurinn áfram?

||

Það er arfavont að ekki sé hægt að kjósa

Ummæli:
Jæja enn einn meirihlutinn er staðreynd. Óskar Bergson er kominn til starfa.

Verkefni: Kaldhæðnigreining - Kaldhæðni eða ekki
Merking: Ekki kaldhæðin